Sizran'

** Sizran' ** () om Venäman lidn da lidnümbrik Samaran agjan päivlaskmas. Se om agjan koumanz' surtte lidn, järed raudtesol'm, om Sizranin rajonan administrativižeks keskuseks mugažo (ei mülü rajonha).

## Istorii
Eländpunktan aluz om pandud vl 1683 Suren Petran käskön mödhe kuti *Sizran*-lidnuz (möhemba Sizranin kreml') kaičemha Venäman päivnouzmašt röunad. Nimitihe jogen mödhe (ende *Сызра́н*, nüg. Sizrank-jogi,  i *Сызра́нка* 168 km pitte, Volgan oiged ližajogi). Lidnuz sai lidnan statusad vl 1796.

Luja lämoipalo oli tehnus lidnas vl 1906, pölištui enamba tuhad ristituid.

1920-nzil vozil Sizran' putui NSTÜ:n kahtele sijale kivivoin samiženke, Bakun jäl'ghe.

Sizranin tegimišton päsarakod oma kivivoin ümbriradmine, energetik- i transportmašiništon tehmine, peniden jüguavtoiden i avtodetaliden pästand, sauvond, söndtavaroiden tegimed.

## Geografijan andmused

Lidn sijadase ümbärdajan rajonan suves, Volgan oiktal randal (Saratovan vezivaradim), 50 m valdmeren pindan päl keskmäižel korktusel. Sizrank-jogi lankteb Volgha lidnas.

Matkad Samarhasai om 137 km päivnouzmha ülüižele, 191 km avtotedme. Lähembaine Oktäbr'sk-lidn vedase pidust' vezivaradimen randad ani päivnouzmha Sizranilpäi.

Lidnümbrikon londuseližed varad oma palab šoidkivi, fosforitad, lete, čurukivi, reskvezi.

## Tobmuz
Kaik koume žilod mülüdas lidnümbrikho Sizranin ližaks, niiden ühthine ristitišt om 808 eläjad (2010): Jelizarovo (201 rist. vl 2010), Kašpir (607 rist. vl 2010) i Fomkan Sadud (, kaikenaigaižeta ristitištota vl 2010). Lidnümbrikon pind om 136,06 km².

Edeline lidnümbrikon pämez' om Nikolai Lädin (kül'mku 2013 — eloku 2021).

## Eläjad
Vl 1913 lidnan eläjiden lugu oli 43 600 ristituid. Vn 2010 Venäman rahvahanlugemižen mödhe lidnan eläjiden lugu oli 178 750 ristitud, vn 2021 — 165 725 ristitud. Kaik 173 260 eläjad oli lidnas vl 2017. Kaikiš suremb lidnan ristitišt oli 188 107 ristitud vl 2002.

Rahvahad (enamba 0,5 % vl 2010): venälaižed — 84,0 %, totarlaižed — 5,0 %, ukrainalaižed — 1,0 %, armenijalaižed — 0,9 %, mordvinalaižed — 0,8 %, čuvašalaižed — 0,6 %, toižed rahvahad — 1,9 %, rahvahuden ozutandata — 5,8 %.

Ortodoksižen hristanuskondan kaks'kümne kaks' pühäpertid oma kaičenus i saudud lidnas: kaks' päjumalanpertid (Hristan Raštvoiden i Jumalanmaman Kazanin jumalaižen), kahesatoštkümne jumalanpertid (sidä kesken koume Voznesen'jen mez'jumalankodiš), časoun' i vanhuskolaižiden loičendpert'. Mugažo Azan-pühäpert' om islamanuskojiden täht.

## Openduz
Lapsiden opendusen aluzkundad oma päivkodid, keskškolad.

Kaik nell' professionaližen keskopendusen aluzkundad oma avaitud lidnas (kaik oma kolledžad): medgumanitarine, politehnine, gubernine, čomamahtoiden i kul'turan. Mugažo om üläopendusen aluzkundoiden viž filialad: koume Samaran i üks' Tol'jattin universitetad, üläškol lendajiden täht (Voronežan akademijan filial).

## Transport
Avtobusad da taksid oma kundaližeks transportaks lidnan südäimes. Jogilaivad (kezaaigan) i ezilidnelektrojonused üntenzoittas lidnad Samaranke.

Jonused ajadas lidnaspäi kudhe polehe raudteidme. Jogistancii i jogijüguport oma lidnan randal.

## Galerei

Собор Казанской Божьей Матери (Сызрань).JPG|Jumalanmaman Kazanin jumalaižen päjumalanpert', vn 2014 nägu
Кремль (ансамбль Спасской башни и собора Преображения).jpg|Sizranin Kremlin palad, vn 2016 nägu: Spasan čuhunduz i jumalanpert' (huralpäi), Hristan Raštvoiden päjumalanpert' (1717)
GOR 3494 copy.jpg|Sizranin kivivoin ümbriradai tegim vl 2011
Syzran Gruz Avto.jpg|«Sizrangruzavto»-edheotand vl 2012
Сызранская ТЭЦ.jpg|Sizranin LEK vl 2010
Сызрань.Гостиница "Батум".(Медицинский колледж).jpg|Sizranin medkolledž (2009, ende «Batum»-adivpert' i päjumalanpertin laukad)
Г.Сызрань - Драм.театр имени А.Толстого.jpg|Dramteatr A.N. Tolstoin nimed (vn 2008 olend)
Станция Сызрань-Город - panoramio.jpg|*Sizran' Gorod *-raudtestancii vl 2014
Железнодорожный вокзал.JPG|*Sizran' 1 *-päraudtestancii vl 2008


## Tetabad sündnuded
* Ivan Demidov (sünd. 1963) — Venäman TV-vedai, TV-prodüser, kinorežissör i politikanmez'.
* Sergei Grigorjev (1875−1953) — oli Venälaižen imperijan i Nevondkundaližen Ühtištusen prozan kirjutai lapsiden i norišton täht.
* Aleksandr Peskov (sünd. 1965) — Nevondkundaližen Ühtištusen i Venäman teatran da kinon akt'or.

## Homaičendad


## Irdkosketused
* Municipaližen «Sizran'-lidnümbrik»-ühtnikan oficialine sait (''adm.syzran.ru''). 
* Lidnümbrikon Duman sait (''syzran.samgd.ru'') Samaran Gubernijan Duman oficialižel portalal.